Ted Kotcheff

Ted Kotcheff (født 1931) er en kanadisk regissør kjent for filmer som Nattens jegere, First Blood og Weekend med Bernie. Han har også hatt oppdrag for TV. 

Kotcheff har regissert 20 filmer og hatt regioppdrag på nærmere 30 tv-produksjoner i løpet av karrieren.

Han ble født William Theodore Kotcheff i Toronto, Canada. Hans foreldre innvandret fra Bulgaria. Han studerte litteratur ved University of Toronto. 

Han startet karrieren i kanadisk TV i en alder av 21. I 1958 dro han til Storbritannia hvor han jobbet for både ITV og BBC. Her hadde han blant annet regi på en rekke produksjoner av ITVs drama-antologi Armchair Theatre. Han debuterte som spillefilmregissør i 1962 med dramakomedien Tiara Tahiti. Han gjorde seg siden bemerket med filmer som Livet på toppen (1965), Nattens jegere (1971), The Apprenticeship of Duddy Kravitz (1974), Uten nåla i veggen (1977), Et velsmakende mysterium (1978), Det skitne spillet (1979), First Blood (1982), Livsfarlig oppdrag (1983), Hete nyheter (1988) og Weekend med Bernie (1989). I 1990-årene gikk han gradvis tilbake til å regissere for TV. 

Kotcheff har vunnet flere priser; I 1972 ble han tildelt BAFTA-prisen i klassen beste dramaproduksjon for fjernsynsstykket Edna, the Inebriate Woman. I 1974 fikk han Gullbjørnen for filmen The Apprenticeship of Duddy Kravitz. I 2011 tildelte  ham «Lifetime Achievement Award» og i 2014 fikk han en tilsvarende pris av . Han fikk æresprisen ved Oldenburg Film Festival i 2011. Det kan også nevnes at at to ganger har blitt nominert til Gullpalmen; I 1971 for Nattens jegere og i 1985 for Joshua Then and Now.

Han ble gift andre gang med Laifun Chung. Han var tidligere gift med skuespillerinnen Sylvia Kay.

Filmografi 

 Tiara Tahiti (1962)
 Livet på toppen (Life at the Top) (1965)
 Værelseskamerater (Two Gentlemen Sharing) (1969)
 Nattens jegere (Wake in Fright) (1971) (også medforfatter av manus)
 The Apprenticeship of Duddy Kravitz (1974)
 Billy to-hatter (Billy Two Hats) (1974)
 Uten nåla i veggen (Fun with Dick and Jane) (1977)
 Et velsmakende mysterium (Who Is Killing the Great Chefs of Europe?) (1978)
 Det skitne spillet (North Dallas Forty) (1979) (også medforfatter av manus)
 Split Image (1982) (også produsent)
 First Blood (1982)
 Livsfarlig oppdrag (Uncommon Valor) (1983)
 Joshua Then and Now (1985)
 Hete nyheter (Switching Channels) (1988)
 Weekend med Bernie (Weekend at Bernie's) (1989)
 Winter People (1989)
 Folks! (1992)
 The Shooter (1995)

Referanser

Eksterne lenker 

 

Canadiske regissører
Filmregissører
Personer fra Toronto